पाएं अपने शहर की ताज़ा ख़बरें और फ्री ई-पेपरडाउनलोड करें
ये सन्नाटा अहमदाबाद के सोला सिविल हास्पिटल के बाहर का है, जहां अब ताला लगा दिया गया है। दरअसल अस्पताल प्रबंधन को यह निर्दयी कदम ऑक्सीजन की कमी और हॉस्पिटल के सभी 430 बेड फुल होने के चलते उठाना पड़ा है।
हाईकोर्ट के निर्देशानुसार गंभीर मरीजों का प्राथमिक इलाज अस्पताल के बाहर भी किया जाना है, लेकिन अस्पताल की सबसे बड़ी परेशानी यह है कि बाहरी मरीजों के लिए अब यहां एक्स्ट्रा ऑक्सीजन है ही नहीं। वही, अस्पताल को उसकी खपत के अनुसार ही ऑक्सीजन दी जा रही है। जिसके चलते प्रबंधन को ऑक्सीजन के मामले में फूंक-फूंककर कदम उठाने पड़ रहे हैं।
हॉस्पिटल के बाहर लगा बोर्ड
सिविल अस्पताल के बाहर ओडीपी में एक बोर्ड टंगा हुआ है, जिसमें लिखे अनुसार... आईसीयू के 50 में से 50, ऑक्सीजन बेड के 270 में से 270 और जनरल वार्ड के 110 बेड में से पूरे 110 फुल हैं।
ऑक्सीजन सप्लाई के बाद बाहरी मरीजों को भी व्यवस्था करेंगे : आरएमओ
वहीं, इस बारे में अस्पताल के आरएमओ डॉ. प्रदीप ने बताया कि ऑक्सीजन की कमी के चलते हमें मजबूरीवश गेट पर ताला लगाने का आदेश देना पड़ा है। अभी हमारे पास इतनी ही ऑक्सीजन है कि भर्ती मरीजों का इलाज कर सकें। हम अधिकारियों से लगातार संपर्क में हैं, जैसे ही ऑक्सीजन का जत्था हमारे पास पहुंच जाएगा, तुरंत ही अस्पताल के दरवाजे खोल दिए जाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva hin_Deva zho_Hant eng_Latn